aeeeeeeeeendli! aendli simer wieder mal is wasser cho! will mer noed hend welle ufe plattform und det mit tusige anderne touris und schnorchler muesse s wasser teile und abbrochne koralle go hoi saege, hemer eus fuer en abueter in mission beach entschiede. nur 2 boot fahred use zum eddie reef, wo au zum great barrier ghoert.    s tauche in aussie lauft scho chli anderst ab als in asie: s briefing gaht aendlos lang, sodass au  jede dubel weiss waser under wasser (noed!) sett mache. mer doef nur 45min dune blibe, egal wieviel bar d suurstoff-flaesche no azeigt. und bi 50bar muss mer wieder ade oberflaechi si.. und das, obwohl mer nur 11 meter abetaucht sind. (zum verglich; in komodo simer 54 min bi 20-25m dune blibe) trotzdem hemer eus mega gfreut!    is 29grad wasser und schwupps, simer wieder det xi womer eus am wohlste fuehled. klar, es isch nie so spektakulaer xi wi in komodo, aber doch, es isch es herzigs, gsunds reef  xi. nachem tauchgang simer denn no lang go schnorchle. en suckerfisch het d anja miteme groessere fisch verwaechslet und isch di ganz ziit ihre stingersuit go abchnabberle und sogar ihri haar heter welle suebere :) zerst no lustig heters denn echli uebertribe und nuem waeg welle hehe.    en wuerkli schoene tag ischs xi und so het sichs au glohnt, mal wieder chli en groessere batze id hands neh!